મંગળવારના રોજ ભાજપના મેંડેડના આધારે ચૂંટણીના ફોર્મ ભરવામાં આવ્યા હતા જેમાં બારડોલી તાલુકા પંચાયતમાં પ્રમુખ માટે અકોટી બેઠકના મહિલા સભ્ય રમીલાબેન વિજયભાઇ રાઠોડના નામનો મેંડેડ આવ્યો હતો. જ્યારે ઉપપ્રમુખ માટે દેવુભાઈ નારણભાઇ ચૌધરીના નામનો મેંડેડ આવ્યો હતો જેથી ભાજપમાંથી ચૂંટાયેલા ગોજી બેઠકના મહિલા સભ્ય રક્ષાબેન નિલેશભાઈ રાઠોડે પણ મોવડી મંડળના મેંડેડને અવગણી અપક્ષ ઉમેદવારી નોંધાવી છે. જ્યારે કોંગ્રેસમાંથી પણ જયાબેન ચૌધરી પ્રમુખ પદ માટે અને પ્રકાશભાઈ રાઠોડ ઉપપ્રમુખ પદ માટે નામો જાહેર થયા છે જેને આધારે ઉમેદવારી નોંધાવી હતી બુધવારના રોજ પ્રમુખ ઉપપ્રમુખની વરણી માટે યોજાયેલી બેઠકમાં ભાજપના બંને ઉમેદવારોને 14 સભ્યોનું સમર્થન મળ્યું હતું જ્યારે કોંગ્રેસને 6 સભ્યોનું સમર્થન મળ્યું હતું. ગોજી બેઠક પરથી અપક્ષ ઉમેદવારી નોંધાવનાર ભાજપના રક્ષાબેન રાઠોડ તેમજ કોંગ્રેસમાંથી ભાજપમાં જોડાનાર એક સભ્ય પણ ગેર હાજર રહ્યા હતા. ભાજપે સત્તા જાળવી રાખી હતી. ભાવેશ પટેલ તાલુકા પંચાયતમાં બળવો ઠારવામાં સફળ રહ્યા હતા.